Odeon

Η Odeon είναι μια ελληνική εταιρία παραγωγής και διανομής ταινιών. Δραστηριοποιείται στον τομέα της ψυχαγωγίας, εστιάζοντας σε ό,τι έχει να κάνει με το κινηματογράφο. Ο όμιλος εταιρειών Odeon αναπτύσσεται σε όλους τους τομείς κινηματογραφικής ψυχαγωγίας, από διανομή και παραγωγές ταινιών, μέχρι σύγχρονους πολυκινηματογράφους και οικιακή ψυχαγωγία (home entertainment), έχοντας συνδέσει άρρηκτα το όνομα της εταιρείας με τις μεγαλύτερες κινηματογραφικές δημιουργίες και καινοτομίες των τελευταίων δεκαετιών. Ιδρύθηκε το 1985, αρχικά ως Home Video Hellas, η οποία αναπτύχθηκε γρήγορα, για να αποτελέσει την αφετηρία του σημερινού ομίλου. Το 1997 πήρε το σημερινό της όνομα.

Η Odeon αποτελούσε διανομέα για την Ελλάδα και την Κύπρο ταινιών των: 20th Century Fox, Metro-Goldwyn-Mayer, Paramount Pictures, DreamWorks, Dreamworks Animation, Focus Features, Lions Gate Films, Lakeshore, Village, κ.ά. Πλέον διανέμει κυρίως παραγωγές του Netflix στους κινηματογράφους, αφού έχει χάσει σχεδόν όλα τα δικαιώματα.

Τον Οκτώβριο του 2015, ιδρύθηκε η εταιρεία Odeon Entertainment, κοινοπραξία της Ster Cinemas (θυγατρική της AVE) και της Odeon, για την εκμετάλλευση 90 κινηματογραφικών αιθουσών πανελλαδικά, με την Village Cinemas ως το «αντίπαλο δέος» περί συμφερόντων στον κλάδο. Έπειτα της ίδρυσης αυτής, οι κινηματογράφοι Ster σε Πάτρα, Ίλιον και Μακεδονία μετονομάστηκαν σε Odeon Veso Mare, Odeon Escape και Odeon Μακεδονία αντίστοιχα. Ωστόσο, η εταιρεία απορροφήθηκε δια συγχώνευσης από την ίδια την Odeon το Νοέμβριο του 2023.

Τα δικαιώματα των παραγωγών της εταιρείας ανήκουν πλέον στην εταιρεία διανομής TFG (The Film Group).

Παραπομπές

Εξωτερικοί σύνδεσμοι
Επίσημη ιστοσελίδα

Κατηγορία:Κινηματογραφικές εταιρίες παραγωγής
Κατηγορία:Ελληνικές εταιρίες παραγωγής ταινιών
Κατηγορία:Εταιρείες διανομής ταινιών